Komission direktiivi 1999/80/EY, annettu 28 päivänä heinäkuuta 1999, tehoaineen (atsimsulfuronin) lisäämisestä kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 210 , 10/08/1999 s. 0013 - 0015



KOMISSION DIREKTIIVI 1999/80/EY, annettu 28 päivänä heinäkuuta 1999, tehoaineen (atsimsulfuronin) lisäämisestä kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1) sellaisena kuin se on viimeksi muutettuna neuvoston direktiivillä 1999/1/EY(2), jäljempänä "direktiivi", ja erityisesti sen 6 artiklan 1 kohdan, sekä katsoo, että 1) Italia vastaanotti 4 päivänä maaliskuuta 1996 DuPont De Nemours Italiana SpA -nimiseltä yritykseltä, jäljempänä "hakija", direktiivin 91/414/ETY 6 artiklan 2 kohdan mukaisen hakemuksen atsimsulfuroni-nimisen tehoaineen lisäämiseksi direktiivin liitteeseen I, 2) komissio vahvisti direktiivin 6 artiklan 3 kohdan säännösten mukaisesti 17 päivänä helmikuuta 1997 tehdyllä päätöksellään 97/164/EY(3), että atsimsulfuronia koskevien asiakirjojen voidaan periaatteessa katsoa täyttävän direktiivin liitteessä II säädetyt tietovaatimukset ja kyseistä tehoainetta sisältäviä kasvisuojeluaineita koskevien asiakirjojen puolestaan direktiivin liitteessä III säädetyt tietovaatimukset, 3) tehoaine voidaan direktiivin 5 artiklan 1 kohdan mukaan lisätä liitteeseen I enintään kymmeneksi vuodeksi, jos voidaan olettaa, entä kyseistä tehoainetta sisältävät kasvinsuojeluaineet eivät vaikuta haitallisesti ihmisten tai eläinten terveyteen, pohjaveteen tai ympäristöön, 4) atsimsulfuronin vaikutukset ihmisten terveyteen ja ympäristöön on arvioitu direktiivin 6 artiklan 2 ja 4 kohdan säännösten mukaisesti hakijan ehdottamissa käyttötarkoituksissa; Italia toimitti kertomuksen antavana jäsevaltiona komissiolle 22 päivänä toukokuuta 1997 asianomaisen arviointikertomuksen, 5) jäsenvaltiot ja komissio ovat tarkastelleet kertomusta pysyvässä kasvinsuojelukomiteassa; tämä tarkastelu on saatettu päätökseen 2 päivänä heinäkuuta 1999 komission tarkastelukertomuksella atsimsulfuronista; kertomuksen ajantasaistaminen voi olla tarpeen teknisen ja tieteellisen kehityksen huomioon ottamiseksi; tällaisessa tapauksessa edellytykset, jotka koskevat atsimsulfuronin lisäämistä direktiivin 91/414/ETY liitteeseen I, on myös muutettava kyseisen direktiiin 6 artiklan 1 kohdan mukaisesti, 6) asiakirjat ja tarkastelusta saadut tiedot toimitettiin myös kasveja käsittelevään tiedekomiteaan lausuntoa varten; kyseinen komitea antoi lausuntonsa 4 päivänä helmikuuta 1999; komitea tunnisti mahdollisia riskejä vedessä elävien organismien ja muiden kuin käyttökohteena olevien maanpäällisten kasvien osalta, ja tämän vuoksi on toteutettava riskien pienentämiseen tähtääviä toimenpiteitä(4), 7) tehtyjen tutkimusten perusteella vaikuttaa siltä, että kyseistä tehoainetta sisältävien kasvinsuojeluaineiden voidaan olettaa yleensä täyttävän direktiivin 5 artiklan 1 kohdan a ja b alakohdassa sekä 3 kohdassa vahvistetut vaatimukset erityisesti tarkasteltujen käyttötarkoitusten osalta; tämän vuoksi on tarpeen lisätä kyseinen tehoaine liitteeseen I sen varmistamiseksi, että kyseistä tehoainetta sisältävien kasvinsuojeluaineiden luvat voidaan kaikissa jäsenvaltioissa myöntää mainitun direktiivin säännösten mukaisesti, 8) kohtuullinen määräaika on tarpeen lisäämisen jälkeen, jotta jäsenvaltiot voivat panna täytäntöön atsimsulfuronia sisältäviä kasvinsuojeluaineita koskevat direktiivin 91/414/ETY säännökset ja erityisesti tarkastella tänä aikana uudelleen voimassa olevia väliaikaisia lupia tai myöntää viimeistään määräajan loppuun mennessä uusia lupia direktiivin säännösten mukaisesti; atsimsulfuronia ja muita liitteeseen I lisättyjä tehoaineita sisältävien kasvinsuojeluaineiden osalta voidaan myös vaatia pidempi määräaika, 9) on aiheellista säätää, että jäsenvaltioiden on pidettävä lopullinen tarkastelukertomus (direktiivin 14 artiklassa tarkoitettuja luottamuksellisia tietoja lukuun ottamatta) asianomaisten osapuolten saatavilla tai saatettava se heidän käyttöönsä, 10) tarkastelukertomus on välttämätön, jotta jäsenvaltiot voivat asianmukaisesti panna täytäntöön direktiivin liitteessä VI säädettyjen yhdenmukaisten periaatteiden monet osat, jos periaatteissa viitataan niiden liitteen II mukaisten tietojen arviointiin, jotka on toimitettu tehoaineen lisäämiseksi direktiivin liitteeseen I, 11) tässä direktiivissä säädetyt toimenpiteet ovat pysyvän kasvinsuojelukomitean 2 päivänä heinäkuuta 1999 antaman lausunnon mukaiset, ON ANTANUT TÄMÄN DIREKTIIVIN: 1 artikla Nimetään atsimsulfuroni tämän direktiivin liitteen mukaiseksi direktiivin 91/414/ETY liitteen I tehoaineeksi. 2 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä huhtikuuta 2000. 2. Kun on kyse atsimsulfuronia sisältävien kasvinsuojeluaineiden voimassa olevista väliaikaisista luvista, edellä 1 kohdassa säädettyä määräaikaa pidennetään kuitenkin kyseisen direktiivin liitteen III vaatimukset täyttävän asiakirjan perusteella 1 päivään huhtikuuta 2001 neuvoston direktiivin 91/414/ETY liitteessä VI säädettyjen yhdenmukaisten periaatteiden mukaisten arvioinnin ja päätöksenteon osalta. 3. Edellä 1 kohdassa vahvistettua määräaikaa pidennetään kuitenkin niiden kasvinsuojeluaineiden osalta, jotka sisältävät atsimsulfuronia sekä jotakin muuta direktiivin 91/414/ETY liitteeseen I kuuluvaa tehoainetta, siinä määrin kuin pidemmästä soveltamisjaksosta säädetään kyseisen toisen tehoaineen sisällyttämisestä direktiivin 91/414/ETY liitteeseen I annetussa direktiivissä. 4. Jäsenvaltioiden on pidettävä asianomaisten osapuolten saatavilla tarkastuskertomus (direktiivin 14 artiklassa tarkoitettuja luottamuksellisia tietoja lukuun ottamatta) tai saatettava se erityisestä pyynnöstä näiden käyttöön. 5. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan 1 päivänä lokakuuta 1999. 4 artikla Tämä direktiivi on osoitettu kaikille jäsenvaltioille. Tehty Brysselissä 28 päivänä heinäkuuta 1999. Komission puolesta Franz FISCHLER Komission jäsen (1) EYVL L 230, 19.8.1991, s. 1. (2) EYVL L 21, 28.1.1999, s. 21. (3) EYVL L 64, 5.3.1997, s. 17. (4) Atsiimisulfuronin lisäämistä kasvinsuojeluaineiden markkinoille saattamisesta annetun direktiivin 91/414/ETY liitteeseen I koskeva kasveja käsittelevän tiedekomitean lausunto (SCP/AZIM/002-lopullinen 24.2.1999). LIITE ATSIMSULFURONI 1. Kemiallinen nimi: (IUPAC)1-(4,6-dimetoksipyrimidiini-2-yyli)-3-[1-metyyli-4-(2-metyyli-2H-tetrasoli-5-yyli)-pyratsoli-5- yylisulfonyyli]-urea 2. Ehdot, joiden on täytyttävä: 2.1 Tehoaineen vähimmäispuhtauden on teknisessä tuotteessa oltava 980 g/kg. 2.2 Lupa voidaan myöntää ainoastaan käyttöön rikkakasvien torjunta-aineena. 2.3 Lupaa ei saa antaa atsimsulfuronin käyttöön lentolevityksenä. 2.4 Jäsenvaltioiden on kiinnitettävä erityistä huomiota vedessä eläviin organismeihin ja muihin kuin käyttökohteena oleviin maanpäällisiin kasveihin kohdistuviin vaikutuksiin ja niiden on varmistettava, että lupaehtoihin kuuluu soveltuvin osin myös riskien pienentämiseen tähtääviä toimenpiteitä (esim. riisinviljelyssä vettä on pidettävä pellolla tietty vähimmäisaika ennen veden valuttamista pois). 2.5 Liitteen VI yhdenmukaisten periaatteiden täytäntöönpanossa on otettava huomioon atsimsulfuronia koskevan, pysyvässä kasvinsuojelukomiteassa 2 päivänä heinäkuuta 1999 valmiiksi saadun tarkastelukertomuksen päätelmät ja erityisesti sen lisäykset I ja II. 3. Lisäyksen voimassaolo päättyy 1 päivänä lokakuuta 2009.